Grey se George voer SA Skolespan aan | Netwerk24
Deur Marnus Kok 17 Augustus 2019 05:58
George Cronje voer die SA Skolespan aan. Foto: Gallo Images
Grey-kollege se George Cronjé word Saterdag met die kapteinskap van die Suid-Afrikaanse Skolerugbyspan toevertrou.
Dié onoorwonne span en Engeland se o.18’s is in die laaste kragmeting van die internasionale reeks by Hugenote Hoërskool in Wellington slaags.
Cronjé, ’n agtsteman, neem die leierskap oor by die haker Jacques Goosen, wat homself op die plaasvervangersbank bevind.
Die Suid-Afrikaners het tot dusver indrukwekkend vertoon, deur met Wallis (23-13) en Argentinië (48-14) af te reken. Engeland het teen die Argentyne met 19-29 vasgeval, maar naelskraap met Frankryk (29-25) afgereken.
Mzwakhe Nkosi, afrigter van die SA Skolespan, sê die span se spelpeil het sedert die eerste wedstryd ’n opwaartse kurwe getoon.
“Ons het as ’n groep gegroei en die tyd saam was vir almal voordelig,” sê hy.
* Die Suid-Afrikaanse Skole A-span kom in ’n voorwedstryd teen Argentinië (om 11:15 op SS 7) te staan.
SA Skole: Zeilinga Strydom, Boldwin Hansen, Henco van Wyk, Tyler Bocks, Tharquinn Manuel, Kian Meadon, Dylan Alexander, George Cronjé (k), Jarrod Taylor, Keke Morabe, Dylan de Leeuw, Simon Miller, Sibusiso Shongwe, André-Hugo Venter, Jan-Hendrik Wessels. PLAASVERVANGERS: Jacques Goosen, Okuhle Siyeni, Blaine Golden, Wandile Hlope, Mntungwa Mapantsela, Keane Galant, Jurich Claasens, Quan Horn, Gideon van Wyk, Connor Evans.
Engeland o.18: Oliver Melville, Matthew Ward, Will Joseph, Louis Hillman-Cooper, Alex Harmes, Orlando Bailey, Sam Edwards, Kit Smith, Harry Taylor, Emeka Ilione (k), Ethan Staddon, Freddie Thomas, Fin Baxter, John Stewart, Phil Brantingham. PLAASVERVANGERS: Tarek Haffar, Joe Keohane, Ewan Richards, Daniel Eckersley, Will Trenholm, Sam Bryan, Ethan Grayson, Michael Dykes, Oscar Beard, Charlie Atkinson.
* Afskop: 14:10 (SS 7).
Meer oor: Wellington | Bloemfontein | Grey-Kollege | Rugby | Sa Skolespan | Skolerugby
Skolespan wil ‘Ouboet’ nadoen